b'\n_START_ARTICLE_\nZelena deva\n_START_SECTION_\nOpis\n_START_PARAGRAPH_\nJe velik predstavnik svojega rodu, odrasli dose\xc5\xbeejo 65 do 75 mm v dol\xc5\xbeino. Telo je sevetlozeleno obarvano, s temnim vzorcem \xc4\x8drt in lis, le odrasli samci imajo zadek in o\xc4\x8di svetlomodre. Podoben je velikemu spremljevalcu, od katerega ga je mo\xc5\xbeno dokaj enostavno lo\xc4\x8diti po temnih progah na oprsju. Podobni sta tudi vi\xc5\xa1njeva in zelenomodra deva, od katerih se lo\xc4\x8di po rumenkastem odtenku kril in povsem druga\xc4\x8dnem habitatu._NEWLINE_Odrasli letajo od konca junija do konca septembra, z vi\xc5\xa1kom aktivnosti avgusta.\n_START_SECTION_\nHabitat in raz\xc5\xa1irjenost\n_START_PARAGRAPH_\nV evropskem delu obmo\xc4\x8dja raz\xc5\xa1irjenosti je vrsta vezana na stoje\xc4\x8da ali po\xc4\x8dasi teko\xc4\x8da vodna telesa, bogato zarasla z vodno \xc5\xa1karjico (Stratiotes aloides). Izvorno so to jezera in mrtvice v poplavnih ravnicah ve\xc4\x8djih rek, sekundarno pa naseljuje tudi umetna vodna telesa, nastala z izkopavanjem \xc5\xa1ote. Zaradi vezanosti na vodno \xc5\xa1karjico je ob\xc4\x8dutljiva na spremembe in je v velikem delu Evrope \xc5\xbee redka in odvisna od varstvenih ukrepov, zato je uvr\xc5\xa1\xc4\x8dena v Dodatek 4 evropske Direktive o habitatih. Naj\xc5\xa1tevil\xc4\x8dnej\xc5\xa1a je v severovzhodni Evropi in jugozahodni Sibiriji, izolirane populacije pa \xc5\xbeivijo tudi v ju\xc5\xbenej\xc5\xa1ih delih Srednje Evrope, zlasti na poplavnih ravnicah Drave na mejnem obmo\xc4\x8dju med Slovenijo in Hrva\xc5\xa1ko ter Tise na Mad\xc5\xbearskem._NEWLINE_Na Rde\xc4\x8di seznam ka\xc4\x8djih pastirjev iz Pravilnika o uvrstitvi ogro\xc5\xbeenih rastlinskih in \xc5\xbeivalskih vrst v rde\xc4\x8di seznam je zelena deva uvr\xc5\xa1\xc4\x8dena kot ogro\xc5\xbeena vrsta,'